
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλοϋ 826 

12 Αυγούστου 1998 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΚΟΙΝΩΦΕΛΕΣ ΙΔΡΥΜΑ ΠΑΝΑΓΙΩ- 
ΤΟΥ ΧΡ. ΑΓΓΕΛΗ» και κύρωση του οργανισμού αυ¬ 
τού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της απόφασης συγκρότησης του Τμή¬ 
ματος Κατασκευών του Συμβουλίου Δημοσίων Έρ¬ 


γων. 2 

Υπαγωγή του προσωπικού της Κοινότητας Φαρρών 

οτις διατάξεις του Α' μέρους του Ν. 1188/1981. 3 

Παροχή άδειας γραφείου αντιπροσώπευσης της Εται¬ 
ρείας ΕϋΒΟδΕΟΑΧΕ. 4 

Καθορισμός κατά κλιμάκιο της σύνθεσης και της δια- 
βάθμισης των αποδοχών των δικηγόρων και του 
Προϊσταμένου Δικηγόρου της Επιτροπής Κεφαλαι¬ 
αγοράς. 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Δ4/256/25.5.98 απόφαση 
Υπουργού Εθνικής Παιδείας και Θρησκευμάτων... 6 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία «ΚΟΙΝΩΦΕΛΕΣ ΙΔΡΥΜΑ ΠΑΝΑΓΙΩΤΟΥ ΧΡ. 
ΑΓΓΕΛΗ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 5-4-1995 ιδιόγραφη διαθήκη του Χρήστου 
Παν. Αγγελή, που δημοσιεύθηκε με το υπ’αριθμ. 2846/14- 
7-95 πρακτικό του Μον. Πρωτοδικείου Αθηνών στον Τόμο 
1832 και αριθμό 33, με την οποία συστήθηκε κοινωφελές 
ίδρυμα με την επωνυμία «ΚΟΙΝΩΦΕΛΕΣ ΙΔΡΥΜΑ ΠΑΝΑ- 


ΓΙΩΤΟΥ X. ΑΓΓΕΛΗ» και με έδρα την πόλη της Αταλάντης 
Λοκρίδος. 

2. Τις διατάξεις των άρθρων: α) 95 και 98 του ΑΝ 
2039/1939, β) 101 και 119 του Εισαγωγικού Νόμου του Α¬ 
στικού Κώδικα και γ) 108 και 110 του Αστικού Κώδικα. 

3. Την από 24.11.1997 γνωμοδότηση του Συμβουλίου Ε¬ 
θνικών Κληρ/των. 

4. Την αριθ.1107147/1239/0006Α/4-10-1996 κοινή από¬ 
φαση του Πρωθυπουργού και του Υπουργού Οικονομι¬ 
κών, με την οποία ανατέθηκαν αρμοδιότητες του Υπουρ¬ 
γού Οικονομικών στους Υφυπουργούς Οικονομικών 
(ΦΈ.Κ.922/Β77-10-96). 

Με πρόταση των Υπουργών Εθνικής Παιδείας και Θρη¬ 
σκευμάτων, Πολιτισμού και του Υφυπουργού Οικονομι¬ 
κών αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΠΑΝΑΓΙΩΤΟΥ X. ΑΓΓΕΛΗ», η ο¬ 
ποία έγινε από τον Χρήστο Π. Αγγελή με την από 5-4-1995 
ιδιόγραφη διαθήκη του, που δημοσιεύθηκε με το υπ’α- 
ριθμ.2846/14-7-95 πρακτικό του Μον. Πρωτοδικείου Αθη¬ 
νών στον Τόμο 1832 και αριθμό 33. 

Το ίδρυματούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Πολιτισμού διέπεται από τις διατά¬ 
ξεις της παραπάνω συστατικής πράξης, του παρακάτω 
οργανισμού, του ΑΝ 2039/1939 και των διαταγμάτών που 
εκδόθηκαν ή θα εκδοθούν, σε εκτέλεση του νόμου αυτού. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσε¬ 
ρα (14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΚΟΙΝΩΦΕΛΕΣ ΙΔΡΥΜΑ ΠΑΝΑΓΙΩΤΟΥΧ. 
ΑΓΓΕΛΗ». 

Άρθρο 1 

Μορφή - Επωνυμία - Σφραγίδα - Έδρα 

1. Το κοινωφελές ίδρυμα με την επωνυμία «ΠΑΝΑΓΙΩ- 
ΤΟΥ X. ΑΓΓΕΛΗ» που συστήθηκε από τον Χρήστο Π. Αγ- 
γελή με την από 5-4-1995 ιδιόγραφη διαθήκη του, που δη¬ 
μοσιεύθηκε με το υπ’αριθμ. 2846/14-7-95 πρακτικού του 

Μον. Πρωτοδικείου ΑθηνώνστονΤόμο 1832 καιαριθμ.33, 
αποτελεί νομικό πρόσωπο ιδιωτικού δικαίου και διέπεται 
από τις διατάξεις της παραπάνω συστατικής πράξης, του 
παρόντος οργανισμού, του ΑΝ 2039/1939, όπως κάθε φο¬ 
ρά ισχύει ο νόμος αυτός και των διαταγμάτων που εκδό- 
θηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η πόλη της Αταλάντης Λο- 
κρίδος και ειδικότερα το Δημοτικό Κατάστημα. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του ι¬ 
δρύματος και στο μέσον αυτής κλάδο ελαίας με την έδρα 
και το έτος έγκρισης της σύστασής του. 

Αρθρο 2. 

Σκοπός 

Σκοπός του ιδρύματος είναι: 

1. Η κατασκευή και λειτουργία ενός κτιριακού συγκρο¬ 
τήματος πολλαπλών χρήσεων (αίθουσες συνεδριάσεων, 
διαλέξεων, καλλιτεχνικών εκδηλώσεων κλπ.) που θα συμ¬ 
βάλλει στην πνευματική και καλλιτεχνική ανάπτυξη των 
συμπατριωτών. 

2. Η ανύψωση του πνευματικού επιπέδου των συμπα¬ 
τριωτών του ιδρυτή δια της βραβεύσεως καθ’έκαστον έ¬ 
τος του αριστεύσαντος μαθητού εγγεγραμμένου στο Δή¬ 
μο Αταλάντης κατά την εισαγωγήν του στα Ανώτατα 
Πνευματικά ιδρύματα και των αριστευσάντων μαθητών 
εγγεγραμμένων στο Δήμο Αταλάντης κατά την αποφοίτη¬ 
σή τους από την τελευταία τάξη του Γενικού και Επαγ¬ 
γελματικού Λυκείου Αταλάντης. 

Άρθρο 3. 

Περιουσία - Πόροι. 

I 

1. Περιουσία του ιδρύματος αποτελούν: 

Α) ποσοστό συνιδιοκτησίας 50% επί των κάτωθι αγρο¬ 
κτημάτων στη θέση Μπαλντά περιφερείας Αταλάντης ε¬ 
κτός σχεδίου (Σχέδιο πόλεως υπό αναστολή) εκτός ζώνης 
αλλά οικοδομήσιμων βάσει διατάξεων ΓΟΚ συνολικής ε¬ 
πιφάνειας 62.000τ.μ., ήτοι: 1 .-Αγρός 8034 τ.μ., 2.-Αγρός 
8019 τ.μ., 3 - Αγρός 8016 τ.μ., 4.- Αγρός 8004 τ.μ., 5.- Α¬ 
γρός 4696τ.μ., 6.-Αγρός4651 τ.μ., 7.-Αγρός4704τ.μ., 8.- 
Αγρός 4700 τ.μ., 9.-Αγρός 11.200 τ.μ. 

Β) Ποσοστό συνιδιοκτησίας 50% αγροκτήματος επιφά¬ 
νειας 5.000 τ.μ. στη θέση Μπαλντά περιφερείας Αταλά¬ 
ντης εφαπτωμένου της Εθνικής οδού Αθηνών-Λαμίας. 

Γ) Ποσοστό συνιδιοκτησίας αγροκτήματος στη θέση 
ΚΟΤΣΙΑ ή ΑΛΕΠΟΤΡΥΠΑτης κτηματικής περιφέρειας Δή¬ 
μου Αταλάντης επιφάνειας 25.000 τ.μ. 

Δ) Οικόπεδο επιφάνειας συνολικής 200,5 τ.μ. επί της ο¬ 
δού Ανδρούτσου αριθμ. 22 στην πόλη της Αταλάντης επί 
του οποίου είναι κτισμένη οικοδομή αποτελουμένη εξ υ¬ 
πογείου επιφάνειας 100τ.μ., ισογείου επιφάνειας 100 τ.μ. 
και πρώτου ορόφου επιφάνειας 150 τ.μ. 

Ε) Οικόπεδον συνολικής επιφάνειας 416,70 τ.μ. επί της 
διασταυρώσεωςτων οδών Λ. Κατσώνη και Ελ. Βενιζέλου, 
επί του οποίου υφίσταται ισόγειο κτίσμα συνολικής επι¬ 
φάνειας 220 τ.μ. εντός της οποίας είναι εγκατεστειμένοι 
ψυκτικοί θάλαμοι. 

ΣΤ) Χρηματική κατάθεση στην Εθνική Τράπεζα Ελλάδος 
Υπ/μα Αταλάντης υπ'αριθμ. Λογ/σμού 607764-14 ποσού 
δραχμών 3.999.869 
2. Πόροι του ιδρύματος είναι: 


α) Τα εισοδήματα από την εκμετάλλευση των περιου¬ 
σιακών στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές οποιοσδήποτε 
φυσικού ή νομικού προσώπου προς αυτά. 

Άρθρο 4 

Διοίκηση 

1. Το ίδρυμα διοικείται από 7μελές Διοικητικό Συμβού¬ 
λιο, που αποτελείται από τους: 

α)Τον εκάστοτε Δήμαρχο Αταλάντης ως Πρόεδρο, 
β)τον εκάστοτε αρχηγό της αξιωματικής αντιπολίτευσης 
του Δ.Σ. Δήμου Αταλάντης, Αντιπρόεδρο, γ)τον εκάστοτε 
διευθυντή των διοικητικών Υπηρεσιών του Δήμου Αταλά¬ 
ντης, ως γραμματέα, δ)τον Γεώργιο Θ. Σουλτανόπουλο 
δικηγόρο Αθηνών, ως μέλος ε)την Ευαγγελία I. Αγγελή δι¬ 
κηγόρο Αθηνών, ως μέλος στ)τον Παναγιώτη Γ. Σαμαρ¬ 
τζή, έμπορο, κάτοικο Αταλάντης και ζ)τον Νικόλαο Κ. Ιω- 
άννου, ιατρόν, κάτοικο Αθηνών, ως μέλος. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Πρόεδρο, τον Αντι¬ 
πρόεδρο, το Γρρμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιονδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του ΑΝ 2039/1939. 

4. Το Διοικητικό Συμβούλιο συνεδριάζει τακτικά κάθε 
τρίμηνο και εκτάκτως όποτε το ζητήσει ο Πρόεδρος ή 
τρία (3) από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του Προ¬ 
έδρου. 

5. Το Διοικητικό Συμβούλιο βρίσκεται σε απαρτία όταν 
παρίστανται τουλάχιστον 4 μέλη. Μεταξύ των παρόντων 
πρέπει να είναι ο Πρόεδρος ή ο νόμιμος αναπληρωτής 
του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει, η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από 3 συνεχείς συνε¬ 
δριάσεις, θεωρείται ότι έχει παραιτηθεί και η κενή θέση 
αυτού συμπληρώνεται κατά τα οριζόμενα στηνπαρ. 3 του 
παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι α¬ 
ποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη πού μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Ιο Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού, του ΑΝ 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το Νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102 του ΑΝ2939/1939 και του 
από 20-12-1939 Β.Δ/τος (ΦΕΚ552Α’). 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6. 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις.Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου πέντε (5) εργάσιμες τουλάχιστον μέρες πριν από τη 
συνεδρίαση. 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει. Θέμα που δεν περιλαμβάνεται σ’ αυ¬ 
τήν δεν συζητείται, εκτός αν πρόκειται για επείγουσα υ ¬ 
πόθεση και συμφωνήσει γι’ αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό, 
ζ) Ασκεί εποπτεία και έλεγχο στο προσωπικό του ιδρύ¬ 


ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλοςτου Διοικητικού Συμβουλίου 
που ορίζεται με απόφαση αυτού. 

Άρθρο 7. 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ι¬ 
δρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνειτην αλληλογραφία. 

δ) Φυλάττειτα έγγραφα, τα βιβλία (εκτός από τα διαχει¬ 
ριστικά) καιτη σφραγίδα του ιδρύματος καιευθύνεται για 
την καταστροφή ή την απώλεια τούτων. 

2.0 Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλοςτου Διοικητικού Συμβουλίου που ορίζε¬ 
ται με απόφαση αυτού. 

Άρθρο 8. 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υ¬ 
πογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του 
ΑΝ2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρω¬ 
μή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π. Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 

Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του ΑΝ 2039/1939 και του από 20.12.1939 σχετικού Δ/τος 
(ΦΕΚ 552/Α’). 

Αρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας, 
β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο Λογιστικής παρακολούθησης, στο οποίο κα¬ 
ταχωρίζονται με χρονολογική σειρά και με λογιστική τάξη 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις 
του άρθρου 34του από 18-8-1941 Καν. Δ/τος. 

ε) Βιβλίο-μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπώντου. 

Άρθρο 11 

Επιλογή και ανακήρυξη υποτρόφων 

1. Δικαίωμα υποτροφίας έχει: α)0 αριστεύσας μαθητής 
ή μαθήτρια κατά την εισαγωγή του στα Ανώτατα Πνευμα¬ 
τικά Ιδρύματα, ο οποίος είναι εγγεγραμμένος στο Δήμο Α¬ 
ταλάντης, β)οι αριστεύσαντες μαθητές ή μαθήτριες εγγε¬ 
γραμμένοι στο Δήμο Αταλάντης κατά την αποφοίτησή 
τους από την τελευταία τάξη του Γενικού Επαγγελματι¬ 
κού Λυκείου Αταλάντης. 

Άρθρο 12 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφοιτη του Διοικητικού Συμβουλίου, α¬ 
νάλογα με το ύψος των καθαρών εσόδων του ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις της συστατικής πρά¬ 
ξης του ιδρύματος, του άρθρου 54του Α.Ν.2039/1939 και 
του άρθρου 28 του από 18-8-1941 σχετικού Καν. Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 24,26 και 27 του α¬ 
πό 18-8-1941 Καν.Δ/τος (ΦΕΚ286Α 1 ). 

3. Η χορήγηση υποτροφίας διακόπτεται όταν συντρέ¬ 
χουν οι προϋποθέσεις που ορίζονται από τις διατάξεις της 
συστατικής πράξης του ιδρύματος καιτου άρθρου 29 του 


παραπάνω Κανονιστικού Διατάγματος, οι οποίες διαπι¬ 
στώνονται με πράξη του Διοικητικού Συμβουλίου του ι¬ 
δρύματος, που έχει υποχρέωση να παρακολουθεί την ό¬ 
λη πορεία των σπουδών των υποτρόφων και να αξιώνει 
απ’αυτούς την υποβολή, κάθε έτος, αποδεικτικών στοι¬ 
χείων της επίδοσής τους. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του ΑΝ 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 14 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται σε άλλο Κοινω¬ 
φελές Ίδρυμα για την εκτέλεση των ίδιων ή παρεμφερών 
σκοπών, με απόφαση του Διοικητικού Συμβουλίου. 

Στον Υπουργό Εθνικής Παιδείας και Θρησκευμάτων, 
στον Υπουργό Πολιτισμού και στον Υφυπουργό Οικονο¬ 
μικών, αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 21 Ιουλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ ΕΘΝ. ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΓΕΡ.ΑΡΣΕΝΗΣ 

ΠΟΛΙΤΙΣΜΟΥ 

ΕΥΑΓΓΕΛΟΣ ΒΕΝΙΖΕΛΟΣ 

- + - 

ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Δ17α/94/1/Φ.2.5 (2) 

Τροποποίηση της απόφασης συγκρότησης του Τμήμα¬ 
τος Κατασκευών του Συμβουλίου Δημοσίων Έργων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 29 και 30 του Π .Δ. 69/1988 
«Οργανισμός της Γενικής Γραμματείας Δημοσίων Έρ¬ 
γων» (Ά 28). 

2. Τις διατάξεις του άρθρου 5 της κοινής απόφασης αρ. 
80855/5439/6.8.92τωνΥπουργών Προεδρίαςτης Κυβέρ¬ 
νησης, Περιβάλλοντος, Χωροταξίας και Δημοσίων Έρ¬ 
γων και του Υφυπουργού Περιβάλλοντος, Χωροταξίας 
και Δημοσίων Έργων «Περιορισμός Συλλογικών Οργά¬ 
νων του Υπουργείου Περιβάλλοντος, Χωροταξίας και Δη¬ 
μοσίων Έργων» (Β'573). 

3. Την απόφασή μας αριθμ. Δ17α/08/6/Φ. 2.5./26.1.98 
«Συγκρότηση του Τμήματος Κατασκευών του Συμβουλί¬ 
ου Δημοσίων Έργων» (Β' 56). 

4. Το έγγραφο αριθμ. Κ/173/25.6.98 του Τμήματος Κα¬ 
τασκευών του Συμβουλίου Δημοσίων Έργων με το οποίο 
ζητείται η αντικατάσταση της Άννας Δρυμωνίτου, αποφα¬ 
σίζουμε: 

1. Τροποποιούμε την απόφασή μας αριθμ. Δ17α/08/6/ 
Φ.2.5/26.1.98 (ΦΕΚ Β' 56) στην παράγραφο 1 β' αυτής, και 
ορίζουμε αναπληρωτή του τακτικού μέλους Κ. Φρυδά τον 
Αναστασόπουλο Νικόλαο υπάλληλο του κλάδου ΠΕ Πολι¬ 
τικών Μηχανικών με βαθμό Α' της Γενικής Γραμματείας 
Δημοσίων Έργων, σε αντικατάσταση της Άννας Δρυμωνί- 
του η οποία μετατέθηκε σε υπηρεσία του Ν. Μαγνησίας. 

2. Κατά τα λοιπά εξακολουθεί να ισχύει η απόφασή μας 
αριθμ. Δ17α/08/6/Φ.2.5/26.1.98. 

3. Η απόφαση αυτή να δημοσιευθεί στην Εφη μερίδα της 
Κυβέρνησης. 

Αθήνα, 20 Ιουλίου 1998 

Ο ΥΠΟΥΡΓΟΣ 

ΚΩΝ.ΛΑΛΙΩΤΗΣ 

-♦- 

Αριθ.Τ.Τ. 13255 (3) 

Υπαγωγή του προσωπικού της Κοινότητας Φαρρών στις 
διατάξεις του Α' μέρους του Ν. 1188/1981. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΔΥΤ. ΕΛΛΑΔΑΣ 

Με τη 13255/17.7.98 απόφαση Γεν. Γραμματέα Περιφ. 
Δυτ. Ελλάδας εγκρίθηκε η 30/1998 απόφαση του Κοινοτι¬ 
κού Συμβουλίου Φαρρών που εκδόθηκε σύμφωνα με τις 
διατάξεις του άρθρου 3 του Ν. 1188/81, παρ. 1 του άρ¬ 
θρου 8 του Ν. 2307/95 και μετά από σύμφωνη γνοίμοόό- 
τηση του Υπηρεσιακού Συμβουλίου Υπαλλήλων Ο.Τ.Α 
Νομού Αχαΐας και έγινε υπαγωγή του προσοοπικού της 
Κοινότητας αυτής στο Α' μέρος του Νόμου 1188/81. 

Από την απόφαση αυτή του Κοινοτικού Συμβουλίου 
προκαλείται δαπάνη σε βάρος του ισχύοντος προϋπολο¬ 
γισμού της Κοινότητας Φαρρών το ύψος της οποίας δεν 
δύναται να υπολογισθεί ακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 17 Ιουλίου 1998 

Με εντολή Γεν. Γραμ. Περιφ. 

Ο Διευθυντής κ.α.α. 

ΑΜ. ΚΟΥΛΗ 
-♦- 

Αριθ. 8507 . . (4) 

Παροχή άδειας γραφείου αντιπροσώπευσης της Ετσι- 
ρείας ΕϋΡΟδΕΟ Α.Χ.Ε. - 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 55η/12.3.98, της Ε.Ε. θέμα 5ο) 

Αφού έλαβε υπόψη: 

1. Τις διατάξεις της παρ. 2 του άρθρου 7 ί του Ν. 
1969/91 (ΦΕΚ 167Α) «Εταιρείες Επενδύσεων Χαρτοφυλα¬ 
κίου, Αμοιβαία Κεφάλαια, Διατάξεις Εκσυγχρονισμού και 
Εξυγίανσης της Κεφαλαιαγοράς και άλλες διατάξεις», ό¬ 
πως τροποποιήθηκε με το άρθρο 25 του Ν. 2396/96 (ΦΕΚ 
73). 

2. Την απόααση της 28ης/27.12.89 Συνεδρίασης της Ε¬ 
πιτροπής Κεφαλαιαγοράς για την ίδρυση της ΕϋΡΟΒΕΟ 
Α.Χ.Ε. 

3. Την απόφαση της 71ης/2.4.96/θέμα Ιο Συνεδρίασης 
του Δ.Σ. της Επιτροπής Κεφαλαιαγοράς για την εξουσιο¬ 
δότηση της Εκτελεστικής Επιτροπής για τη λήψη αποφά¬ 
σεων σύμφωνα με την παρ. 2 του άρθρου 78 του Ν. 
1969/91, όπως ισχύει. 


4. Το από 29.1.98 εισηγητικό απόσπασμα πρακτικού του 
Δ.Σ. του Χρηματιστηρίου Αξιών Αθηνών Α.Ε. 

5. Σχετική εισήγηση του Γ. Καλλία, Αποφασίζει ομόφω¬ 
να: 

Παρέχει την άδειά της στην Εταιρεία ΕϋΠΟδΕΟ Α.Χ.Ε. 
για τη λειτουργία γραφείου αντιπροσώπευσης στη Ρόδο 
επί της οδού Αμερικής 43 και εγκρίνει ως υπεύθυνο υπάλ¬ 
ληλο του γραφείου αντιπροσώπευσης τον Δημήτρη Κού- 
κουλα. Αντικείμενο του Γ ραφείου αντιπροσώπευσης είναι 
η παροχή επενδυτικών υπηρεσιών, οι οποίες συνίστανται 
μόνο στη λήψη και διαβίβαση εντολών με αντικείμενο κι¬ 
νητές αξίες. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 
-♦- 

Αριθ. 8 577 (5) 

Καθορισμός κατά κλιμάκιο της σύνθεσης και της διαβάθ- 
μισηςτων αποδοχών των δικηγόρων και του Προϊστα¬ 
μένου Δικηγόρου της Επιτροπής Κεφαλαιαγοράς. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 122/16.12.97, του Δ.Σ. θέμα 9ο) 

Το Διοικητικό Συμβούλιο της Επιτροπής Κεφαλαιαγο¬ 
ράς αφού έλαβε υπόψη: 

1. Τις διατάξεις: 

α. Της παρ. 12του άρθρου 35 του Ν. 2324/1995 «Τρο¬ 
ποποίηση της νομοθεσίας για τα Χρηματιστήρια Αξιών, 
Οργάνωση της Επιτροπής Κεφαλαιαγοράς κ.λπ.» (ΦΕΚ 
146/Α), όπως τροποποιήθηκε απότηνπαρ. 3του άρθρου 
103τουΝ. 2533/1997. 

β. Του άρθρου 76τουΝ. 1969/1991 (ΦΕΚ 167/Α), «Εται¬ 
ρίες επενδύσεων χαρτοφυλακίου, αμοιβαία κεφάλαια, 
διατάζεις εκσυγχρονισμού και εξυγιάνσεως της κεφαλαι¬ 
αγοράς και άλλες διατάξεις» όπως αντικαταστάθηκε με 
το άρθρο 9του Ν. 2166/1993 (ΦΕΚ 137/Α). 

2. Την ανάγκη καθορισμού κατά κλιμάκιο της σύνθεσης 
και διαβάθμισης των αποδοχών των απαοχολουμένων δι¬ 
κηγόρων και Προϊσταμένου Δικηγόρου στα πλαίσια των 
βασικών μισθών και επιδομάτων που προβλέπονται στην 
34372/431 /17.10.1996 (ΦΕΚ Β' 956) κοινή απόφαση των Υ¬ 
πουργών Εθνικής Οικονομίας και Οικονομικών. 

3. Το γεγονός ότι απάτην απόφαση αυτή δενπροκαλεί- 
ται άμεσα δαπάνη σε βάρος του Προϋπολογισμού της Ε¬ 
πιτροπής Κεφαλαιαγοράς, αποφασίζει ομόφωνα: 

Καθορίζει τις αποδοχές των με σύμβαση έμμισθης ε¬ 
ντολής δικηγόρων της Επιτροπής Κεφαλαιαγοράς ως ε¬ 
ξής- 

I. Βασικοί μηνιαίοι μισθοί (14 μισθοί ετησίως): 
α. Κλιμάκιο 6ης βαθμίδας μέχρι 425.000 δρχ. 
β. Κλιμάκιο 5ης βαθμίδας μέχρι 550.000 δρχ. 
γ. Κλιμάκιο 4ης βαθμίδας μέχρι 600.000 δρχ. 
δ. Κλιμάκιο 3ης βαθμίδας μέχρι 610.000 δρχ. 
ε. Κλιμάκιο 2ης βαθμίδας μέχρι 620.000 δρχ. 

οτ Κλιμάκιο 1ης βαθμίδας μέχρι 630.000 δρχ. 

II. Επιδόματα: 

Πέραν των κατά την προηγούμενη παράγραφο βασικών 
μισθών, παρέχονται επιδόματα θέσης, ειδικό επίδομα δι¬ 
καστηριακής απασχόλησης, παραγωγικότητας και εξό¬ 
δων παρασΓάσεως, ως εξής: 

1. Επίδομα θέσης στον Προϊστάμενο της Διευθύνσεως 

Νομικής Υπηρεσίας που ορίζεται στο 40% του εκάστοτε 
βασικού μισθού του για όσο χρόνο κατέχει τη θέση αυτή. 
Το επίδομα αυτό καταβάλλεται και σε όσους δικηγόρους 
ασκούν προσωρινά καθήκοντα Προϊσταμένου της Διεύ¬ 
θυνσης και για όσο χρόνο ασκούντο καθήκοντα αυτά. 

2. Ειδικό επίδομα δικαστηριακής απασχόλησης, λόγω 
της πολύωρης παραμονής στα δικαστήρια και της απα¬ 
σχόλησης χωρίς ωράριο εργασίας, που ορίζεται μέχρι 
του ποσού των 100.000 δρχ. Το ύψος αυτού του επιδόμα¬ 
τος καθορίζεται με απόφαση του Προέδρου του Διοικητι¬ 
κού Συμβουλίου. 

3. Επίδομα παραγωγικότητας μέχρι ποσού 150.000 
δρχ. το μήνα, για ορισμένο ή για αόριστο χρονικό διάστη¬ 
μα. Το επίδομα αυτό μπορεί να χορηγείται στο προσωπι¬ 
κό της Διεύθυνσης της Νομικής Υπηρεσίας με απόφαση 
του Διοικητικού Συμβουλίου της Επιτροπής Κεφαλαιαγο¬ 
ράς για εξαιρετική απόδοση και ύστερα από εμπεριστα¬ 
τωμένη εισήγηση της Εκτελεστικής Επιτροπής. Το επίδο¬ 
μα αυτό μπορεί να διακοπεί με την ίδια διαδικασία, όχι ό¬ 
μως πριν από την πάροδο τριών μηνών από τη χορήγησή 
του. 

4. Επίδομα εξόδων παραστάσεως στον Προϊστάμενο 
της Διεύθυνσης της Νομικής Υπηρεσίας που ορίζεται στο 
ποσό των 100.000 δρχ. το μήνα. 

III. Οι βασικοί μισθοί και τα επιδόματα θα προσαυξάνο¬ 
νται με τις αυξήσεις (ποσοστιαίες ή δραχμικές) που τυχόν 


θα χορηγούνται στους υπαλλήλους του Δημοσίου και των 
ΝΠΔΔ από 1.1.1997 και εφεξής. 

IV. Οι δικηγόροι οι οποίοι κατά την ημερομηνία έναρξης 
ισχύος της παρούσας έχουν συνάψει σύμβαση έμμισθης 
εντολής με την ΕΚ εντάσσονται με απόφαση του Προέ¬ 
δρου του Διοικητικού Συμβουλίου στα κλιμάκια και στα ε¬ 
πιδόματα της παρούσας απόφασης, χωρίς μείωση των 
προβλεπόμενων από τις συμβάσεις τους αποδοχών τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΣΤ. Β. ΘΩΜΑΔΑΚΗΣ 
- 4 - 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην απόφαση Δ4/256/25.5.98 που δημοσιεύθηκε στο 
ΦΕΚ 602/τ.Β7ΐ6.6.98 και στη σελίδα δύο (2) παράγρ.5 γί¬ 
νεται εξής διόρθωση: 

Αντί του εσφαλμένου: το 25ο Γυμνάσιο Θεσσαλονίκης 
σε 5ο Γυμνάσιο Θεσσαλονίκης τίθεται το σωστό: το 27ο 
Γ υμνάσιο Θεσσαλονίκης σε 5ο Γ υμνάσιο Θεσσαλονίκης. 

(Από το ΥΠΕΠΘ) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ ΟΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α Ε. - Ε.Π.Ε. 5248 785 

Εγγραφή Συνδρομητών Φ.Ε.Κ.. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι θ σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά θσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 - 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 >» 


I* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 































